Hermann Cohen
Store norske leksikon,Religion og filosofi,Filosofiens historie,Det 19. århundres filosofi
Hermann Cohen var tysk filosof med jødisk bakgrunn. Han var professor i Marburg og regnes som grunnlegger av den såkalte Marburgerskolen innenfor nykantianismen. Denne tradisjonen avviste Immanuel Kants begrep om «tingen i seg selv» (Ding an sich) til fordel for erkjennelsens aprioriske aspekter.
Et hovedverk er Kants Theorie der Erfahrung (Kants teori om erfaring) fra 1871. Cohen skrev også om religionsfilosofiske emner i verker som Die Religion der Vernunft aus den Quellen des Judentums (Fornuftens religion ut fra jødedommens kilder) utgitt posthumti 1919. Han interesserte seg her blant annet for jødedommens messianske budskap. Verkutgaver Werke. Holzhey, Helmut, red. Hildesheim 1977ff. Les mer i Store norske leksikon filosofi Immanuel Kant nykantianisme Litteratur Bonaunet, Ketil. Hermann Cohen's Kantian Philosophy of Religion. Bern 2004. Kinkel, Walter. Herrmann Cohen. Eine Einführung in sein Werk. Stuttgart 1924. Kluback, William. The Legacy of Hermann Cohen. Atlanta 1989.